ai4bharat/Pralekha huggingface dataset:
युवा व्यवहार आणि क्रीडा मंत्रालय
फिट इंडिया मिशन, विधि आणि न्याय मंत्रालयाच्या सहयोगाने आंतर मंत्रालय, बार अँड बेंच बॅडमिंटन चॅम्पियनशिपला पाठिंबा देणार
नवी दिल्ली, 16 सप्टेंबर 2022
फिट इंडिया मिशन, कायदा आणि न्याय मंत्रालयाच्या सहयोगाने आंतर मंत्रालय, बार अँड बेंच बॅडमिंटन चॅम्पियनशिप या पहिल्यांदाच आयोजित केल्या जाणाऱ्या अशा प्रकारच्या स्पर्धेला पाठिंबा देऊन फिटनेसचा नवा मापदंड प्रस्थापित करणार आहे. या स्पर्धेत अन्य स्पर्धकांबरोबर मंत्री, न्यायाधीश आणि वकिलांचा सहभाग असेल.
दोन दिवसांची ही स्पर्धा सप्टेंबर 17 रोजी दिल्ली येथील त्यागराज स्पोर्ट्स कॉम्प्लेक्समध्ये सुरु होणार असून केंद्रीय कायदा आणि न्याय मंत्री किरेन रिजीजू, केंद्रीय परराष्ट्र व्यवहार मंत्री एस जयशंकर आणि केंद्रीय केंद्रीय युवा व्यवहार आणि क्रीडा मंत्री अनुराग सिंह ठाकूर यावेळी उपस्थित राहतील.
माजी बॅडमिंटनपटू अबंतिका डेका यांनी कायदा आणि न्याय मंत्रालय आणि फिट इंडिया यांच्या भागीदारीने या कार्यक्रमाची संकल्पना मांडली आहे. या कार्यक्रमाबद्दल बोलताना डेका म्हणाल्या. “माझ्या व्यावसायिक कारकिर्दीनंतरही, मला खेळासाठी योगदान देत राहायचे होते. फिट इंडिया मूव्हमेंटच्या माध्यमातून फिटनेसबद्दल जागरुकता निर्माण करण्याच्या आपल्या माननीय पंतप्रधानांच्या दृष्टीकोनाने मला या कार्यक्रमाची संकल्पना तयार करायला प्रवृत्त केले, जो समाजाच्या सर्व स्तरातील लोकांना खेळ आणि फिटनेसबाबतच्या कार्यक्रमांमध्ये सहभागी व्हायला प्रोत्साहन देईल. या मालिकेत, आम्ही इतर मंत्रालयांबरोबर देखील यासारखेच कार्यक्रम आयोजित करणार आहोत.” डेका राष्ट्रीय उत्तेजक द्रव्य विरोधी संस्थेच्या  सदस्य देखील आहेत.
या कार्यक्रमात भारताचे सॉलिसिटर जनरल तुषार मेहता, न्यायमूर्ती विक्रम नाथ, सुप्रीम कोर्ट बार असोसिएशनचे अध्यक्ष विकास सिंग, सुप्रीम कोर्ट बार असोसिएशनचे अध्यक्ष डॉ. अंजू राठी राणा, कायदा आणि न्याय मंत्रालयाचे संयुक्त सचीव सिंघी, दालमिया भारत लिमिटेडचे एमडी आणि सीईओ यांच्यासह विधी क्षेत्रातील अनेक नामवंत चेहऱ्यांचा देखील सहभाग दिसेल.
S.Patil /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
पंतप्रधान कार्यालय
संसदेच्या पावसाळी अधिवेशनापूर्वी पंतप्रधान नरेंद्र मोदी यांनी साधलेला संवाद
नमस्कार मित्रांनो,
एका दीर्घ काळानंतर आज आपल्या सगळ्यांची भेट होत आहे. आपण सगळे ठीक आहात ना? काही संकट तर नाही आले ना आपल्या कुटुंबात? चला, परमेश्वर आपल्या सर्वांना सुरक्षित ठेवो.
एका विशिष्ट वातावरणात संसदेचे हे अधिवेशन आज सुरु होत आहे. कोरोनाही पण त्याचवेळी कर्तव्येही आहेत. आणि सर्व खासदारांनी कर्तव्याचा मार्ग निवडला आहे. मी सर्व खासदारांचे, त्यांच्या या पुढाकारासाठी अभिनंदन करतो, आणि त्यांना धन्यवादही देतो.
अर्थसंकल्पीय अधिवेशन नियोजित वेळेआधीच थांबवावे लागले होते. यावेळीही दिवसांतून दोनदा, एकदा राज्यसभा, एकदा लोकसभा अशी वेळही बदलावी लागली आहे. यावेळी शनिवार-रविवारची सुट्टी देखील रद्द करण्यात आली आहे. मात्र सर्व सदस्यांनी ही बाब मान्य केली आहे, त्याचे स्वागत केले आहे आणि कर्त्यव्याच्या मार्गावर पुढे जाण्याचा निर्णय घेतला आहे.
या अधिवेशनात अनेक महत्वाचे निर्णय होण्याची अपेक्षा आहे, अनेक विषयांवर चर्चा होईल आणि आपल्या सर्वांचा अनुभव आहे की लोकसभेत जितकी जास्त सविस्तर चर्चा होते, जितकी वैविध्यपूर्ण चर्चा होते, तितका सभागृहाला, सबंधित विषयाला त्याचा अधिक लाभ होतो, पर्यायाने देशालाही त्याचा फायदा होतो.
यावेळीही संसदेच्या या महान परंपरेत आम्ही सर्व खासदार मिळून मूल्यवर्धन करु, असा मला विश्वास वाटतो. कोरोनामुळे निर्माण झालेल्या परिस्थितीत ज्या ज्या गोष्टींसाठी सतर्क आणि दक्ष राहण्याची गरज आहे, त्या सर्व सूचनांचे आपल्याला पूर्ण पालन करायचेच आहे. आणि हे ही स्पष्ट आहे की-जोपर्यंत औषध नाही, तोपर्यंत अजिबात कुचराई नाही. आमची इच्छा आहे, की लवकरात लवकर जगातल्या कोणत्याही कोपऱ्यात याची लस उपलब्ध व्हावी, आपले शास्त्रज्ञ यात लवकरात लवकर यशस्वी व्हावेत आणि जगातल्या प्रत्येकाला या संकटातून बाहेर काढण्यात आपल्याला यश मिळो.
या सभागृहाची आणखी एक मोठी जबाबदारी आहे आणि विशेषत: या अधिवेशनाची अधिक जबाबदारी आहे. आज आपल्या सैन्यातील वीर जवान सीमेवर पाय रोवून उभे आहेत. मोठ्या हिमतीने, एक दुर्दम्य विश्वास, दृढनिश्चय मनात घेऊन ते अत्यंत दुर्गम पर्वतांमध्ये चिकाटीने उभे आहेत, आणि काही काळाने तिकडे पाऊसही सुरु होईल. ज्या विश्वासाने ते उभे आहेत, मातृभूमीच्या रक्षणासाठी उभे आहेत, त्यांना या सभागृहाकडून सभागृहातील सर्व सदस्यांनी एका स्वरात एका भावनेने. एका संकल्पातून आपण त्यांना संदेश देऊ- सेनेच्या या वीर जवानांच्या पाठीशी संपूर्ण देश उभा आहे, संसद आणि सर्व संसद सदस्यांच्या माध्यमातून उभा आहे. मी तुम्हालाही आग्रहाने सांगेन की आधीप्रमाणे तुम्हालाही आता सर्व ठिकाणी मुक्तपणे फिरता येणार नाही, मात्र आपल्या स्वतःची काळजी घ्या. आपल्या स्वतःची नीट काळजी घ्या मित्रांनो. बातम्या तर मिळतील, ते काही तुमच्यासाठी कठीण काम नाही. मात्र स्वतःला नक्की संभाळा मित्रांनो, ही माझी तुम्हाला वैयक्तिक प्रार्थना आहे.
धन्यवाद मित्रांनो!
कोळसा मंत्रालय
देशातील कोळशाचे उत्पादन आणि वार्षिक वापर
नवी दिल्ली, 20 मार्च 2023
चालू आर्थिक वर्ष 2022-2023 मध्ये , देशात सुमारे 785.24 मेट्रिक टन कोळशाचे उत्पादन झाले आहे, जे गेल्या वर्षीच्या याच कालावधीत झालेल्या सुमारे 681.98 मेट्रिक टन उत्पादनापेक्षा सुमारे 15.14% जास्त आहे. सन 2021-2022 मध्ये देशभरातील कोळसा उत्पादन 778.19 दशलक्ष टन  होते जे 2020-2021 मधील 716.08 एमटी च्या तुलनेत सुमारे 8.67% जास्त होते. देशातील कोळशाची बहुतांश गरज स्वदेशी उत्पादन/पुरवठ्यातून भागवली जाते. कोळशाचे देशांतर्गत उत्पादन वाढवण्यावर आणि देशातील कोळशाची अनावश्यक आयात दूर करण्यावर सरकारचे लक्ष आहे.
गेल्या पाच वर्षातील देशातील कोळसा पुरवठा, आयात आणि वापराचा तपशील खालीलप्रमाणे आहे.
[आकडे दशलक्ष टनमध्ये ]
|
|
[Figures in Million Tonnes ]
|
|
Year
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
Total Consumption / Demand 
|
|
898.25
|
|
968.14
|
|
955.72
|
|
906.13
|
|
1027.92
|
|
Total Import 
|
|
208.25
|
|
235.35
|
|
248.54
|
|
215.25
|
|
208.93
|
|
Total Domestic coal Supply 
|
|
690.00
|
|
732.79
|
|
707.18
|
|
690.88
|
|
818.99
वर्ष 2022-23 साठी, डिसेंबर 2022 पर्यंत एकूण आयात 186.06 एमटी आहे आणि फेब्रुवारी 2023 पर्यंत एकूण देशांतर्गत कोळसा पुरवठा 794.96 एमटी आहे.
इंडोनेशिया, ऑस्ट्रेलिया, दक्षिण आफ्रिका, अमेरिका आणि रशिया हे 5 प्रमुख परदेशी कोळसा पुरवठादार देश आहेत.
कोळसा, खाण आणि संसदीय कामकाज मंत्री प्रल्हाद जोशी यांनी आज राज्यसभेत एका लेखी उत्तरात ही माहिती दिली.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पंतप्रधान कार्यालय
गणितज्ञ डॉ. वसिष्ठ नारायण सिंह यांच्या निधनाबद्दल पंतप्रधानांकडून शोक व्यक्त
(नवी दिल्ली, 14 नोव्हेंबर 2019
गणितज्ञ डॉ. वसिष्ठ नारायण सिंह यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे.
डॉ. वसिष्ठ नारायण सिंह यांच्या निधनाचे वृत्त ऐकून दु:ख झाले. त्यांच्या निधनामुळे देशातल्या ज्ञान-विज्ञान क्षेत्रातली एक विलक्षण प्रतिभा लोप पावली आहे. विनम्र श्रद्धांजली असे पंतप्रधानांनी म्हटले आहे.
गणितज्ञ डॉ. वशिष्ठ नारायण सिंह जी के निधन के समाचार से अत्यंत दुख हुआ। उनके जाने से देश ने ज्ञान-विज्ञान के क्षेत्र में अपनी एक विलक्षण प्रतिभा को खो दिया है। विनम्र श्रद्धांजलि!
— Narendra Modi  November 14, 2019
B.Gokhale/N.Chitale/P.Kor
शिक्षण मंत्रालय
सीबीएसईच्या क्षमता आधारित प्रकल्पाअंतर्गत, केंद्रीय शिक्षण मंत्र्यांच्या हस्ते सीबीएसई च्या विज्ञान, गणित आणि इंग्रजी विषयांसाठीच्या मूल्यांकन आराखड्याचे उद्घाटन
राष्ट्रीय शिक्षण धोरणाच्या दृष्टीकोनाला अनुसरून जागतिक दर्जानुसार मूल्यांकन करण्याच्या उद्देशांची पूर्ती करणारा आराखडा- केंद्रीय मंत्री रमेश पोखारीयाल निशंक
ब्रिटीश कौन्सिल आणि सीबीएसईच्या क्षमता आधारित शिक्षण प्रकल्पाचा भाग म्हणून आराखडा प्रकाशित; घोकंपट्टी शिक्षण पद्धतीकडून क्षमता आधारित शिक्षणाकडे वळण्याचा प्रकल्पाचा उद्देश
नवी दिल्ली, 24 मार्च 2021
केंद्रीय शिक्षणमंत्री रमेश पोखारीयाल निशंक यांच्या हस्ते आज नवी दिल्लीत, विज्ञान, गणित आणि इंग्रजी वर्गांसाठीच्या सीबीएसई क्षमता आधारित शिक्षण प्रकल्पाचे उद्घाटन झाले.
राष्ट्रीय शिक्षण धोरणाचा मुख्य उद्देश शिक्षण व्यवस्थेतल्या परिवर्तनासाठी मार्गदर्शक आराखडा म्हणून सहाय्यभूत ठरणे हा असून, त्यातून युवकांचे भविष्य उज्ज्वल करणारी नवी शिक्षण व्यवस्था निर्माण केली जाणार आहे, असे पोखरीयाल यावेळी म्हणाले. “युवकांचे आयुष्य घडवण्यात शाळांची भूमिका अत्यंत महत्वाची असते आणि मला अत्यंत आनंद आहे की हा आराखडा प्रकाशित करण्यासोबतच, आम्ही राष्ट्रीय शिक्षण धोरणाची संकल्पना प्रत्यक्षात उतरवण्याची सुरुवात करत आहोत. या कामासाठी मी सीबीएसई आणि ब्रिटीश कौन्सिल च्या चमूंचे अभिनंदन करतो.” असे ते म्हणाले.
क्षमता-आधारित मुल्यांकन आराखड्यामुळे भारतात सध्या अस्तित्वात असलेली माध्यमिक शिक्षण व्यवस्था अधिक बळकट होईल आणि देशभरातील विद्यार्थ्यांच्या एकूण ज्ञानग्रहण पद्धतीत सुधारणा होईल, असा विश्वास त्यांनी व्यक्त केला. यात इंग्रजी , विज्ञान आणि गणितया तीन विषयांचा समावेश आहे. या आराखड्याचा उद्देश, येत्या दोन ते तीन वर्षात, सध्या असलेली घोकंपट्टी शिक्षणाची पद्धत बदलून क्षमता आधारित नवी शिक्षण पद्धती लागू करणे हा आहे. राष्ट्रीय शिक्षण धोरणाच्या तत्वांना अनुसरून, हा आराखडा तयार करण्यात आला आहे, असेही त्यांनी सांगितले.
सध्या सुरु असलेल्या प्रकल्पाचा, हा आराखडा एक भाग असून त्यात 40 मुल्यांकन डिझायनर्स, 180 चाचणी लेखक आणि शिक्षकांना प्रशिक्षण देणारे 360 मार्गदर्शक या सगळ्यांना प्रशिक्षण दिले जात आहे. या आराखड्याची अंमलबजावणी सुरुवातीला केंद्रीय विद्यालये, नवोदय विद्यालये आणि इतर काही खाजगी शाळांमध्ये केली जाईल, त्यानंतर 2024 पर्यंत देशभरातल्या सर्व 25,000 शाळांमध्ये त्याची अंमलबजावणी केली जाईल.
शिक्षणाची गुणवत्ता वाढवणे आणि राष्ट्रीय शिक्षण धोरणात सुचविलेले बदल प्रत्यक्षात आणण्याच्या हेतूने हा मूल्यांकन आराखडा तयार करण्यात आला आहे. ब्रिटीश कौन्सिल ने अल्फाप्लस या ब्रिटीश ज्ञान भागीदारासह, या आराखड्याची रचना आणि विकास केला आहे. त्यासाठी भारतातील शाळांमध्ये असलेल्या सध्याच्या शिक्षणपद्धतीचे व्यापक संशोधन आणि मूल्यांकन करण्यात आले आहे.
या प्रकल्पाचा थेट लाभ 15 शिक्षणतज्ञ, 2000 शाळांचे मुख्याधापक, 15 वरिष्ठ सरकारी अधिकारी, 180 चाचणी लेखक, शिक्षकांना प्रशिक्षित करणारे 360 मार्गदर्शक, आणि 25,000 सीबीएसई शाळांना होणार आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पंचायती राज मंत्रालय
पंचायती राज मंत्रालयाच्यावतीने 1 ते 15 ऑक्टोबर 2020 या काळात स्वच्छता पंधरवड्याचे पालन
पंचायती राज मंत्रालयाच्यावतीने 1 ते 15 ऑक्टोबर 2020 या काळात स्वच्छता पंधरवडा साजरा करण्यात येत आहे. या काळामध्ये स्वच्छता मोहिम राबविण्यात येणार आहे. तसेच स्वच्छता हा सर्वांच्या जीवनशैलीचा भाग बनला पाहिजे, अशा पद्धतीने वर्तनामध्ये सुधारणा घडविण्यासाठी प्रोत्साहन देणे, सध्याच्या कोविड-19 महामारीच्या काळामध्ये सर्वत्र स्वच्छता असणे किती महत्वाचे आहे, हे लक्षात घेवून स्वच्छतेच्या संदेशाचा प्रसार करणे, यावर विशेष भर देण्यात येत आहे.
स्वच्छता पंधरवाड्याचे उद्घाटन पंचायती राज मंत्रालयाचे सचिव सुनिल कुमार यांच्या हस्ते झाले. त्यांनी कृषी भवन येथे झालेल्या या कार्यक्रमामध्ये सर्व अधिकारी आणि कर्मचारी वर्गाला स्वच्छतेची प्रतिज्ञा दिली. ही शपथ हिंदी आणि इंग्लिश अशा दोन्ही भाषांमधून घेण्यात आली. सध्या मंत्रालयाचे कामकाज इतरही ठिकाणी चालते, त्या विभागांमधील कर्मचा-यांनी अशाच प्रकारच्या कार्यक्रमाचे आयोजन जीवन प्रकाश आणि जीवन भारती या इमारतींमध्येही करण्यात आले.
यावेळी इमारत आणि परिसरामध्ये श्रमदान करण्यात आले. यामध्ये सर्व अधिकारी, कर्मचारी सहभागी झाले होते. स्वच्छता पंधरवड्याची माहिती देताना सर्वांनी प्लास्टिकचा वापर अजिबात करू नये, असे आवाहन करण्यात आले. तसेच कोविड-19 महामारी उद्रेकामुळे स्वच्छता राखणे किती आवश्यक आहे, हे सर्वांच्याच लक्षात आले आहे, त्यामुळे पर्यावरणाला हानी पोहोचवणार नाही, आणि कच-याची विल्हेवाट लागू शकेल, असेच साहित्य वापरण्यात यावे, असे यावेळी सांगण्यात आले. स्वच्छतेविषयी जागरूकता निर्माण करणारे फलक मंत्रालयात लावण्यात आले. तसेच स्वच्छता कर्मचा-यांना यावेळी मास्क आणि हातमोजे वितरीत करण्यात आले.
स्वच्छता पंधरवड्यामध्ये सर्व राज्यांनी सक्रिय होवून सामाजिक स्वच्छतेसाठी तसेच सकारात्मक वर्तन बदलांसाठी विविध कार्यक्रम करून जागृती करण्याचे आवाहन यावेळी केले. कोविड-19 चा धोका ओळखून सर्वांनी मास्कचा वापर करावा, सामाजिक अंतराचे नियम पाळावेत तसेच प्लास्टिकचा वापर थांबविण्यात यावा, कचरा कमी करावा, यासाठी सर्व पंचायतींनी एकत्रित, सामूहिक प्रयत्न करावेत, असे केले तरच देशामध्ये स्वच्छतेचा प्रसार होईल आणि त्याचे सकारात्मक परिणाम दिसून येतील, असे यावेळी सांगण्यात आले.
---
B.Gokhale/S.Bedekar/P.Kor
श्रम आणि रोजगार मंत्रालय
रोजगारविषयक परिस्थितीत सुधारणा
ईपीएफओ संस्थेत सप्टेंबर 2021 मध्ये 15.41 लाख सदस्य सहभागी
नवी दिल्ली, 9 डिसेंबर 2021
पीएलएफएस आर्थात ठराविक काळाने करण्यात येणाऱ्या कामगार वर्गाच्या सर्वेक्षणामधून हाती आलेल्या माहितीनुसार, एलएफपीआर अर्थात कामगार शक्तीचा सहभाग दर आणि डब्ल्यूपीआर अर्थात कामकरी लोकसंख्या गुणोत्तर तसेच यूआर अर्थात बेरोजगारी दर या निर्देशाकांनी असे सूचित केले आहे की देशातील रोजगारविषयक चित्रात सुधारणा होत आहे.
वर्ष 2019-20 मध्ये 15 वर्षे आणि त्यावरील वयाच्या व्यक्तींचा एलएफपीआर लक्षणीयरित्या वाढून 53.5% झाला. 2017-18 मध्ये हा दर 49.8% तर 2018-19 मध्ये हा दर 50.2%होता. यावरून देशातील अधिकाधिक लोकांचा कामगार शक्तीमध्ये  समाविष्ट होण्याचा सकारात्मक दृष्टीकोन दिसून येतो.
त्याचप्रमाणे, 2017-18 मध्ये 6.0% आणि 2018-19 मध्ये 5.8% असलेला बेरोजगारी दर 2019-20 मध्ये आणखी कमी होऊन 4.8% झाला असून त्यातून बेरोजगारांच्या संख्येत झालेली लक्षणीय घट दिसून येते.
या सर्वेक्षणातून मिळालेल्या आकडेवारीवरून कामकरी व्यक्तींचे प्रमाण 2017-18 मध्ये 46.8% होते, 2018-19 मध्ये 47.3% झाले त्यात आणखी वाढ होऊन 2019-20 मध्ये ते 50.9% झाले आहे. आधीच्या वर्षांच्या तुलनेत नंतरच्या वर्षात 15 वर्षे आणि त्यापेक्षा जास्त वयाच्या अधिकाधिक व्यक्तींना रोजगार मिळाला आहे हेच यावरून दिसून येते.
20 जून 2021 मध्ये जाहीर करण्यात आलेल्या, ईपीएफओ अर्थात कर्मचारी भविष्य निर्वाह निधी संघटनेच्या तात्पुरत्या वेतनपट माहितीपत्रकामध्ये, कोविड-19 महामारीच्या काळात देखील आर्थिक वर्ष 2020-21 मध्ये आधीच्या वर्षातील  सदस्यांखेरीज 77.08 लाख सदस्य संघटनेत सहभागी झाले आहेत याचा ठळकपणे उल्लेख करण्यात आला आहे.
एप्रिल आणि मे 2020 या दोन महिन्यांमध्ये लागू झालेल्या टाळेबंदीमुळे सर्व आर्थिक व्यवहार थांबले होते हे नमूद करणे संयुक्तिक ठरेल. जून 2020 पासून टप्प्याटप्प्याने आर्थिक व्यवहार पुन्हा सुरु करण्यात आल्यानंतर वेतनपट सदस्य संख्येत वाढ झाली हे आपण बघू शकतो. ईपीएफओतर्फे 20 नोव्हेंबर 2021 मध्ये जारी करण्यात आलेल्या तात्पुरत्या वेतनपट अहवालानुसार सप्टेंबर 2021 मध्ये ईपीएफओत 15.41 लाख नवे सदस्य सहभागी झाले.
कर्मचारी भविष्य निर्वाह निधी आणि इतर तरतुदी कायदा 1952 अंतर्गत मंजूर करण्यात आलेल्या विविषित अटी आणि सवलतींनुसार 20 किंवा त्यापेक्षा अधिक व्यक्ती काम करत असलेल्या आस्थापनांसाठी ईपीएफओच्या बचत योजनेत सहभागी होणे अनिवार्य करण्यात आले आहे. या कायद्यानुसार कामगारांना काही हक्क देण्यात आल्यामुळे, या योजनेत सहभागी झालेले कामगार सदस्य संख्येवरून औपचारिक क्षेत्रातील रोजगारविषयक स्थितीचा अंदाज घेता येतो.
|
|
Net payroll 
|
|
Year/month
|
|
Male
|
|
Female
|
|
Total
|
|
2018-19
|
|
48,83,757
|
|
13,05,172
|
|
61,12,223
|
|
2019-20
|
|
62,73,841
|
|
15,93,614
|
|
78,58,394
|
|
2020-21
|
|
63,13,635
|
|
13,98,080
|
|
77,08,375
|
|
April 2021
|
|
6,13,384
|
|
1,93,803
|
|
8,06,765
|
|
May 2021
|
|
4,31,423
|
|
1,30,976
|
|
5,62,216
|
|
June 2021
|
|
7,85,524
|
|
1,86,039
|
|
9,71,244
|
|
July 2021
|
|
9,81,733
|
|
2,49,319
|
|
12,30,696
|
|
August 2021
|
|
10,93,575
|
|
2,66,834
|
|
13,60,122
|
|
September 2021
|
|
12,14,786
|
|
3,26,825
|
|
15,41,396
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली 01 सप्टेंबर 2021
काल कोविड प्रतिबंधक लसीच्या एका दिवसांतील सर्वात जास्त म्हणजे 1 कोटी 33 लाखांहून अधिक मात्रा देण्यात आल्या
देशव्यापी लसीकरण मोहिमेत आतापर्यंत कोविड प्रतिबंधक लसीच्या 65 कोटी 41 लाख मात्रा देण्यात आल्या आहेत.
संपूर्ण ऑगस्ट महिन्यात लसीच्या 18 कोटी 30 लाखांहून अधिक मात्रा देण्यात आल्या.
गेल्या 24 तासांत 41,965 नव्या कोरोना बाधितांची नोंद झाली
सध्या कोविड सक्रीय असलेल्या रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.15%
भारतात सध्या 3,78,181 कोविड सक्रीय रुग्ण आहेत
रोगमुक्ती दर सध्या 97.51% आहे
गेल्या 24 तासांत 33,964 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,19,93,644 इतकी झाली आहे
साप्ताहिक पॉझिटीव्हिटी दर गेले 68 दिवस 3% हून कमी
दैनंदिन पॉझिटीव्हिटी दर 2.61% इतका नोंदला गेला
आतापर्यंत कोविड संसर्ग तपासणीच्या एकूण 52 कोटी 31 लाख चाचण्या करण्यात आल्या
ऊर्जा मंत्रालय
केंद्रीय ऊर्जा आणि एमएनआरई मंत्री आर के सिंह आणि हवामानासाठी अमेरिकेच विशेष राजदूत जॉन केरी यांच्यात दूरध्वनीवरून चर्चा
भारताने खते आणि शुद्धीकरण प्रकल्पात ग्रीन हायड्रोजन वापरणे अनिवार्य करण्याचा प्रस्ताव मांडला
भारत 4000मेगावॅट क्षमतेच्या इलेक्ट्रोलायझर्स आणि 4000 MWh क्षमतेच्या बॅटरी एनर्जी स्टोरेज सिस्टमसाठी निविदा मागवण्याचा विचार करत आहे
नवी दिल्ली, 27 ऑगस्ट 2021
नवीकरणीय ऊर्जेतील कामगिरीबद्दल जॉन केरी यांनी भारताचे अभिनंदन केले आहे . भारताने 146 गिगावॅट नवीकरणीय ऊर्जा निर्मिती केली असून 63 गिगावॅट निर्माणाधीन तर 25गिगावॅटसाठी निविदा मागवल्या आहेत. केंद्रीय मंत्री आर. के. सिंग यांनी केरी यांना ग्रीन हायड्रोजनमध्ये जागतिक नेतृत्व म्हणून उदयास येण्याच्या भारताच्या योजनेबद्दल माहिती दिली.
भारत खते आणि शुद्धीकरण प्रकल्पात हरित हायड्रोजनचा वापर अनिवार्य करण्याबाबत विचार करता आहे. ग्रे हायड्रोजनच्या ऐवजी ग्रीन हायड्रोजन वापरण्याच्या सरकारच्या वचनबद्धतेचा हा एक भाग आहे. केंद्रीय ऊर्जा आणि नवीन व नवीकरणीय ऊर्जा मंत्री आर के सिंह यांनी काल संध्याकाळी अमेरिकेच्या अध्यक्षांचे हवामान विषयक विशेष राजदूत हवामान  जॉन केरी यांच्याशी दूरध्वनीवर बोलताना त्यांना ही माहिती दिली.
पंतप्रधान नरेंद्र मोदी पर्यावरणाला सर्वाधिक महत्त्व देतात हे सिंह यांनी अधोरेखित केले. भारत आणि अमेरिका हे ऊर्जा आणि तंत्रज्ञानासाठी नवसंशोधनाच्या क्षेत्रात एकत्र काम करू शकतात असे सांगत सिंह यांनी नवीकरणीय ऊर्जेच्या साठवणुकीचा खर्च कमी करण्याची गरज व्यक्त केली. भारत 4000मेगावॅट तास बॅटरी स्टोरेजसाठी बोली मागवण्याच्या प्रक्रियेत आहे.
सिंह यांनी केरी यांना देशाने अलिकडेच स्थापित सौर आणि पवन ऊर्जा क्षमतेमध्ये 100गिगावॅटचा टप्पा ओलांडल्याची माहिती दिली. जर त्यासोबत जल विद्युत क्षमता देखील जोडली तर एकूण स्थापित अक्षयउर्जा क्षमता 147मेगावॅट आहे. तसेच 63 गिगावॅट नवीकरणीय ऊर्जा क्षमता निर्माणाधीन आहे जी भारताला नवीकरणीय ऊर्जा क्षमता जोडण्याच्या दृष्टीने सर्वात वेगाने वाढणाऱ्या देशांपैकी एक बनवते.
सिंह यांनी केरी यांना माहिती दिली की राष्ट्रीय हायड्रोजन एनर्जी मिशन किफायतशीर स्पर्धात्मक ग्रीन हायड्रोजन उत्पादन सक्षम करण्यासाठी सुरू करण्यात आले आहे. इंधन म्हणून हायड्रोजनच्या व्यवहार्य वापरासाठी मार्ग सुकर करण्यासाठी भारत पुढील 3-4 महिन्यांत ग्रीन हायड्रोजनसाठी स्पर्धात्मक बोली मागवणार आहे. भारताला 4000 मेगावॅट इलेक्ट्रोलायझर्स क्षमतेच्या निविदा अपेक्षित आहेत.. इतर देशांनी खर्च कमी करण्यासाठी अधिक इलेक्ट्रोलायझर संयंत्रे आणण्याची गरज आहे.
बॅटरी एनर्जी स्टोरेजसाठी इनपुट सामग्री सुरक्षित करण्यासाठी भारत आणि अमेरिकेने लिथियमसाठी पर्यायी पुरवठा साखळी उभारण्याचे काम करावे असे सुचवण्यात आले. सिंग आणि केरी ऊर्जा संक्रमणावर चर्चा करण्यासाठी लवकरच भेटण्याची शक्यता आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
अल्पसंख्यांक मंत्रालय
हज यात्रेकरूंची निवड प्रक्रिया लसीच्या दोन्ही मात्रा घेऊन संपूर्ण लसीकरण झाल्यानुसार केली जाईल तसेच हज 2022 दरम्यान, कोरोना प्रतिबंधात्मक नियम लक्षात घेऊन भारत आणि सौदी अरेबिया सरकार मार्गदर्शक तत्त्वे आणि निकष निश्चित करतील - केंद्रीय अल्पसंख्याक व्यवहार मंत्री मुख्तार अब्बास नक्वी
नवी दिल्ली, 22 ऑक्टोबर 2021
हज यात्रेकरूंची निवड प्रक्रिया लसीच्या दोन्ही मात्रा घेऊन संपूर्ण लसीकरण झाल्यानुसार केली जाईल तसेच हज 2022 दरम्यान, कोरोना प्रतिबंधात्मक नियम लक्षात घेऊन भारत आणि सौदी अरेबिया सरकार मार्गदर्शक तत्त्वे आणि निकष निश्चित करतील असे केंद्रीय अल्पसंख्याक मंत्री मुख्तार अब्बास नक्वी यांनी सांगितले.
आज नवी दिल्ली येथे हज आढावा बैठकीचे अध्यक्षपद भूषवताना नक्वी म्हणाले की, मक्का-मदिनामधील निवास/वाहतुकीसंबंधी सर्व माहिती उपलब्ध करून देण्यासाठी डिजिटल आरोग्य पत्र, "ई-मसीहा" आरोग्य सुविधा आणि "ई-लगेज प्री-टॅगिंग", सर्व हज यात्रेकरूंना प्रदान केले जाईल.
सौदी अरेबिया सरकार आणि भारत सरकारचे आरोग्य आणि कोरोना प्रतिबंधात्मक नियम लक्षात घेऊन हज 2022 ची तयारी सुरू करण्यात आली आहे, असे नक्वी यांनी सांगितले. भारतात हज 2022 ची संपूर्ण प्रक्रिया 100 टक्के डिजिटल असेल. हज यात्रेसाठी सर्वाधिक हज यात्रेकरू पाठविण्यात इंडोनेशिया नंतर भारताचा दुसरा क्रमांक लागतो.
महामारीच्या आव्हानाच्या सर्व बाबी लक्षात घेऊन, अल्पसंख्यांक व्यवहार मंत्रालय, आरोग्य मंत्रालय, परराष्ट्र व्यवहार मंत्रालय, नागरी हवाई वाहतूक मंत्रालय, भारतीय हज समिती, सौदी अरेबियामधील भारतीय दूतावास आणि जेद्दा येथील भारतीय महावाणिज्यदूत आणि इतर संस्थांमध्ये विचारविनिमय झाल्यानंतर हज 2022 ची प्रक्रिया तयार केली जात आहे.
महामारीच्या पार्श्वभूमीवर हज 2022 साठी संपूर्ण प्रवास प्रक्रिया महत्त्वपूर्ण बदलांसह केली जात आहे, या प्रक्रियेमध्ये भारत आणि सौदी अरेबियामधील निवास, यात्रेकरूंच्या मुक्कामाचा कालावधी, वाहतूक, आरोग्य आणि इतर सुविधांचा समावेश आहे, अशी माहिती त्यांनी दिली.
हज 2020 आणि 2021 साठी "मेहरम"  व्यतिरिक्त श्रेणी अंतर्गत 3000 हून अधिक महिलांनी अर्ज केले, असेही नक्वी यांनी सांगितले. जर त्यांना हज 2022 साठी जायचे असेल तर त्यांचे अर्ज हज 2022 साठीही पात्र असतील. इतर महिला देखील "मेहरम" व्यतिरिक्त श्रेणी अंतर्गत हज 2022 साठी अर्ज करू शकतात. "मेहरम" व्यतिरिक्त श्रेणी अंतर्गत प्रवास करणाऱ्या सर्व महिलांना सोडत पद्धतीने सूट दिली जाईल.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
कौशल्य विकास आणि उद्यमशीलता मंत्रालय
आंतरराष्ट्रीय संस्थांसोबत भागीदारी
पंचायत स्तरासह स्थानिक पातळीवर लोकांच्या आकांक्षांची पूर्तता व्हावी यासाठी कौशल्य विकास व उद्योजकता मंत्रालय जिल्हा सक्षमीकरणावर भर देत आहे. जिल्हाधिकारी यांच्या अखत्यारीत स्थापन करण्यात आलेल्या जिल्हा कौशल्य समिती केवळ जिल्हा कौशल्य विकास योजनांचा विकास सुलभ करणार नाहीत, तर या योजना लोकांपर्यंत पोहोचण्यासाठी याच्या अंमलबजावणीची देखरेख देखील करेल. कौशल्य विकास उपक्रम राबविण्यासाठी जिल्हा कौशल्य समित्या मंत्रालयाशी समन्वय साधून काम करतील. जिल्हा पातळीवर संसाधनांना मजबूत करण्यासाठी मंत्रालयाने महात्मा गांधी राष्ट्रीय शिष्यवृत्ती , हा उपक्रम सुरु केला आहे. आयआयएम बंगळूरूने राज्य कौशल्य विकास अभियानांच्या  सहकार्याने या उपक्रमाचा आराखडा तयार केला असून याची अंमलबजावणी देखील आयआयएम बंगळूरू करत आहे. या उपक्रमांतर्गत दोन व्यक्तींना दोन वर्षासाठी जिल्ह्यात तैनात केले जाईल जे विशिष्ट राज्य कौशल्य विकास योजना तयार करण्यासाठी जिल्हा प्रशासना सोबत कार्य करतील. संबंधित स्थानिक आणि राज्यस्तरीय कार्यक्रमांना एमएसडीईच्या संकल्प योजनेअंतर्गत यापूर्वीच देण्यात आलेल्या राज्य प्रोत्साहन अनुदानाच्या निधी व्यक्तिरिक्त अतिरिक्त निधी देखील देण्यात येईल. शिक्षण मंत्रालय ‘समग्र शिक्षा - शालेय शिक्षणासाठी एकात्मिक योजना’ अंतर्गत शालेय शिक्षण वोकेशनलायझेशन  योजना राबवित आहे. या योजनेअंतर्गत इयत्ता नववी ते बारावीच्या विद्यार्थ्यांना सामान्य शिक्षणासह एका व्यावसायिक विषयाचे ज्ञान देखील देण्यात येत आहे, ज्यामुळे मुलांमध्ये व्यावसायिक शिक्षणाच्या फायद्यांविषयी जागरूकता तसेच विविध व्यवसायांसाठी आवश्यक व्यावसायिक कौशल्ये निर्माण करण्यास मदत होईल. मंत्रालयांतर्गत राष्ट्रीय कौशल्य विकास महामंडळाने व्यावसायिक शिक्षण आणि प्रशिक्षण क्षेत्रात सहकार्यासाठी जपान, युएई, स्वीडन, सौदी अरेबिया, रशिया, फिनलँड आणि मोरोक्को या 8 देशांसोबत सामंजस्य करारा  वर स्वाक्षरी केली आहे.
कौशल्य विकास व उद्योजकता राज्यमंत्री आर. के. सिंह यांनी आज लोकसभेत लेखी उत्तरात ही माहिती दिली.
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 36.13 कोटी लसींच्या मात्रा देण्यात आल्या
गेल्या 24 तासांत भारतात कोविडचे 43,733 नवे रुग्ण आढळले
भारतातील उपचाराधीन रुग्णांच्या संख्येत घट झाली असून ती 4,59,920 इतकी झाली
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.5% इतके आहे
आतापर्यंत देशभरात एकूण 2,97,99,534 जण बरे झाले
गेल्या 24 तासांत 47,240 जण बरे झाले
दैनंदिन रुग्णसंख्येपेक्षा दैनंदिन बरे होणाऱ्या रुग्णांची संख्या सलग 55 व्या दिवशी अधिक
रुग्ण बरे होण्याचा दर वाढून 97.18%
साप्ताहिक पॉझिटीव्हीटी दर 5% पेक्षा कमी असून, सध्या तो 2.39% इतका आहे.
दैनंदिन पॉझिटिव्हीटी दर 2.29% असून सलग 15 दिवसांपासून हा दर 3% पेक्षा कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.33 कोटी चाचण्या करण्यात आल्या
पंतप्रधान कार्यालय
राष्ट्रकुल क्रीडा स्पर्धा 2022 मध्ये टेबल टेनिस खेळात सुवर्णपदक जिंकल्याबद्दल पंतप्रधानांकडून जी. सत्यन, हरमीत देसाई, शरत कमल आणि सनील शेट्टी यांचे अभिनंदन
नवी दिल्ली, 2 ऑगस्ट 2022
पंतप्रधान नरेंद्र मोदी यांनी बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये टेबल टेनिस खेळात सुवर्णपदक जिंकल्याबद्दल जी. सत्यन, हरमीत देसाई, शरत कमल आणि सनील शेट्टी यांचे अभिनंदन केले आहे.
ट्विट संदेशात पंतप्रधान म्हणाले;
"टेबल टेनिसमधील नेत्रदीपक कामगिरी! राष्ट्रकुल क्रीडा स्पर्धेत सुवर्णपदक जिंकल्याबद्दल जी सत्यन, हरमीत देसाई, शरत कमल आणि सनील शेट्टी यांच्या स्फूर्तिशील संघाचे अभिनंदन. या संघाने उच्च मापदंड प्रस्थापित केले आहेत, मग ते कौशल्य असो किंवा दृढनिश्चय. त्यांच्या भविष्यातील वाटचालीसाठी शुभेच्छा."S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(